CELEX: 62011TN0068
Language: sk
Date: 2011-01-25 00:00:00
Title: Vec T-68/11: Žaloba podaná 25. januára 2011 — Kastenholz/ÚHVT — qwatchme (Hodinové ciferníky)

9.4.2011   
            
            
               SK
            
            
               Úradný vestník Európskej únie
            
            
               C 113/15
            
         Žaloba podaná 25. januára 2011 — Kastenholz/ÚHVT — qwatchme (Hodinové ciferníky)
   (Vec T-68/11)
   2011/C 113/30
   Jazyk žaloby: nemčina
   
      Účastníci konania
   
   
      Žalobca: Erich Kastenholz (Troisdorf, Nemecko) (v zastúpení: L. Acker, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: qwatchme A/S (Vejle East, Dánsko)
   
      Návrhy žalobcu
   
   
               —
            
            
               zrušiť rozhodnutie tretieho odvolacieho senátu Úradu pre harmonizáciu vnútorného trhu (ochranné známky a vzory) z 2. novembra 2010 vo veci R 1086/2009-3,
            
         
               —
            
            
               vrátiť vec výmazovému oddeleniu, aby preskúmalo autorské práva uplatňované žalobcom, ktoré neboli týmto oddelením dostatočne preskúmané,
            
         
               —
            
            
               zaviazať ÚHVT na náhradu trov konania.
            
         
      Žalobné dôvody a hlavné tvrdenia
   
   
      Zapísaný dizajn Spoločenstva, ktorý je predmetom návrhu na vyhlásenie neplatnosti: dizajn Spoločenstva č. 602636-0003, ktorý znázorňuje hodinový ciferník.
   
      Majiteľ dizajnu Spoločenstva: qwatchme A/S.
   
      Účastník, ktorý sa domáha vyhlásenia neplatnosti: žalobca.
   
      Dôvody návrhu na vyhlásenie neplatnosti: porušenie článku 25 ods. 1 písm. b) v spojení s článkom 4, ako aj článku 25 ods. 1 písm. f) nariadenia (ES) č. 6/2002 (1) z dôvodu chýbajúcej novosti a porušenia autorských práv k umeleckému dielu, ktoré vytvoril Paul Heimbach.
   
      Rozhodnutie výmazového oddelenia: zamietnutie návrhu na vyhlásenie neplatnosti.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 25 ods. 1 písm. b) v spojení s článkami 5 a 6 nariadenia (ES) č. 6/2002, keďže odvolací senát vo svojom rozhodnutí neuskutočnil žiadne jednoznačné rozlíšenie znakov „novosť“ a „osobitný charakter“, ako aj porušenie článku 25 ods. 1 písm. f) nariadenia (ES) č. 6/2002, keďže ani odvolací senát, ani výmazové oddelenie ÚHVT riadne nepreskúmali, či dizajn Spoločenstva predstavuje nedovolené použitie diela, ktoré je chránené podľa nemeckého autorského práva.
   
      (1)  Nariadenie Rady (ES) č. 6/2002 z 12. decembra 2001 o dizajnoch spoločenstva (Ú. v. ES L 3, s. 1; Mim. vyd. 13/027, s. 142).